5 Empa boemo ba batho ba Molimo bo ile ba fetoha haholo. “Ka mor’a nako ha hlaha morena e mocha Egepeta ea neng a sa tsebe Josefa. A re ho sechaba sa hae: ‘Bonang! Sechaba sa bara ba Iseraele se sengata ’me se matla ho re feta.’ Ka lebaka leo Baegepeta ba etsa hore bara ba Iseraele ba sebetse e le makhoba tlas’a khatello. Ba ’na ba hlokofatsa bophelo ba bona ka bokhoba bo boima ka ho etsa seretse sa letsopa le litene le ka mofuta o mong le o mong oa bokhoba masimong, e, mofuta o mong le o mong oa bokhoba ba bona oo ba neng ba ba sebelisa ho oona e le makhoba tlas’a khatello.”—Ex. 1:8, 9, 13, 14. 6 Kahoo, Jehova oa tseba hore re ke ke ra khona ho mo utloa ka ho phethahetseng, ho sa tsotellehe hore na e ka ’na eaba re lakatsa ka tieo hakaakang ho mo utloa. Ka lerato o re tiisetsa hore ha re batla mohau oa hae ka pelo e soabileng, o tla re tšoarela. Pesaleme ea 51:17 e re: “Mahlabelo a eang ho Molimo ke moea o robehileng; Molimo, u ke ke ua nyelisa pelo e robehileng le e sithabetseng.” Jehova a ke ke a lahla, kapa a furalla, pelo “e robehileng le e sithabetseng” ka lebaka la ho imeloa ke boikutlo bo molato.